6. ΝΟΜΟΘΕΤ. ΔΙΑΤΑΓΜΑ της 21/24 Αυγ. 1925 Περί συμπληρώσεως των περί ελευθέρας ζώνης Θεσσαλονίκης Νόμων. Άρθρ.1.-Η κατά το άρθρ. 4 του Νόμ. ΓπΝΑ' του 1911 "περί αναγκαστικής απαλλοτριώσεως κλπ." εν συνδυασμώ προς το άρθρ. 4 του Νόμ. 390 του 1914 "περί ελευθέρας ζώνης εν Θεσσαλονίκη" καθωρισμένη μηνιαία προθεσμία, εντός της οποίας οι ιδιοκτήται απαλλοτριουμένων μερικώς γηπέδων και ακινήτων προς τον σκοπόν χρησιμοποιήσεως αυτών παρά της ελευθέρας ζώνης δύναται να αιτήσωνται τον υπό του πρωτοδικείου οριστικόν διακανονισμόν της ετησίας αυτών αποζημιώσεως,  Σελ. 298 155-118 επεκτείνεται εις τρίμηνον αρχομένην από της επιδόσεως της κατά πρώτον βαθμόν αποφαινομένης επιτροπής αποφάσεως. Το πρωτοδικείον υποχρεούται να ορίση δικάσιμον μη αφισταμένην πλέον του μηνός από της υποβολής της αιτήσεως, καθ' ην παρίσταται και ακούεται ο ενδιαφερόμενος ιδιοκτήτης ή ο νόμιμος αυτού αντιπρόσωπος. Άρθρ.2.-Αι αποφάσεις περί καθορισμού ετησίας αποζημιώσεως προς τους ιδιοκτήτας των δια την εν τω άρθρω πρώτω αιτίαν απαλλοτριωθέντων μερικώς γηπέδων, ακινήτων κλπ., υπόκεινται από του Απρ. 1926 και εφεξής εις ετησίαν αναθεώρησιν, ης η διαδικασία ορίζεται ως εξής: 1.Μέχρι της 31 Μαρτίου εκάστου έτους υποβάλλονται παρά των βουλομένων ιδιοκτητών των μερικώς κατά τα άνω απαλλοτριωμένων γηπέδων, ακινήτων κλπ., ή παρά των νομίμων αυτών αναπληρωτών, προς τη Επιτροπείαν ελευθέρας ζώνης αιτήσεις αναθεωρήσεως, εν αις δέον: α)Να διαλαμβάνωνται αποδεδειγμένως τα πραγματικά εκείνα στοιχεία, δι' ων οι αιτούντες δικαιολογούσι την αναθεώρησιν της περί αποζημιώσεως αποφάσεως, ήτοι η κατά τον διαρρεύσαντα χρόνον μεταβολή των οικονομικών ή δημοσιονομικών συνθηκών, η αύξησις των ενοικίων, η μεταβολή της ανταλλακτικής αξίας του νομίσματος της χώρας, ή άλλα συγκεκριμένα αίτια, γεννηθέντα μετά την έκδοσιν της αποφάσεως αποζημιώσεως και μη προβλεφθέντα παρά των εκδόντων την απόφασιν εκείνην οργάνων. β)Να ορίζηται ειδικός αντιπρόσωπος του αιτούντος την αναθεώρησιν ιδιοκτήτου, όστις θέλει αποτελέσει το τρίτον μέλος της δια του επομένου εδαφίου συνιστωμένης επιτροπής, παρ' η θέλει υποστηρίξει την αίτησιν αναθεωρήσεως. 20.Δ.ε.5-6 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) 2.Εντός της πρώτου δεκαημέρου του μηνός Απριλίου εκάστου έτους η Επιτροπεία παραπέμπει τας παρ' αυτή συγκεντρωθείσας αιτήσεις εις τριμελή επιτροπήν, αποτελεσθησομένην: α)Εξ αντιπροσώπου οριζομένου παρά της Επιτροπείας ελευθέρας ζώνης εκ των μελών αυτής. β)Εκ του διευθυντού του κτηματικού γραφείου Θεσσαλονίκης ή του νομίμου αυτού αναπληρωτού και γ)Εκ του παρά του αιτούντος την αναθεώρησιν ιδιοκτήτου ορισθησομένου ειδικού προς τον σκοπόν τούτον αντιπροσώπου. Η επιτροπή οφείλει, συνερχομένη εντός του μηνός Απριλίου, να υποβάλη εντός του ιδίου μηνός εις το πρωτοδικείον τας αποφάσεις αυτής, όπερ αποφαίνεται εντός του μηνός Μαΐου, επικυρούν, απορρίπτον ή τροποποιούν ταύτας, της ανεκκλήτου αυτού αποφάσεως κοινοποιουμένης αρμοδίως προς τους ενδιαφερομένους. 3.Παρά της αυτής επιτροπής, αποφαινομένης κατά την ιδίαν διαδικασίαν και εντός των ιδίων προθεσμιών, δύναται αυτεπαγγέλτως η Επιτροπεία Ελευθέρας Ζώνης, κατόπιν αποφάσεως (της ολομελείας) αυτής, να ζητήση την έκδοσιν αποφάσεως επί του σκοπίμου ή μη της ελαττώσεως των καθωρισμένων αποζημιώσεων, είτε εν τω συνόλω των, είτε ως προς συγκεκριμένην περίπτωσιν, εφόσον συντρέχει προς τούτο αποχρών λόγος μνημονευόμενος εν τη παραπεμπούση το ερώτημα αποφάσει (της ολομελείας) της Επιτροπείας. Κατά την εκδίκασιν του ερωτήματος τούτου παρίσταται ως τρίτον μέλος της επιτροπής ο παρά του θιγομένου εκ της τοιαύτης ελαττώσεως ιδιοκτήτου του γηπέδου, ακινήτου κλπ. ορισθησόμενος ειδικός αντιπρόσωπος, κοινοποιουμένης προς τούτο δια δικαστικού κλητήρος κλήσεως προς ορισμόν αντιπροσώπου προς τον ιδιοκτήτην οκτώ τουλάχιστον ημέρας προ της δικασίμου. Εφόσον το ερώτημα αφορά ελάττωσιν των αποζημιώσεων εν τω συνόλω των, τότε καλούνται παρά της Επιτροπείας οι ιδιοκτήται να ορίσωσι δύο αντιπροσώπους των παρά τη επιτροπή, ήτις εις την περίπτωσιν ταύτην είναι πενταμελής, οριζούσης της Επιτροπείας και δεύτερον αντιπρόσωπον εκ των μελών της. Κατά τα λοιπά η επιτροπή συνέρχεται και αποφαίνεται ως ανωτέρω. Αι λέξεις "της ολομελείας" απηλείφθησαν δια του άρθρ. 9 Νόμ. 6016/1934. Άρθρ.3.-Η διάταξις της περιόδου α' του εδαφίου α' του άρθρ. 3 του Ν.Δ/τος της 25 Σεπτ. 1924 "περί των αποδοχών των δημοσίων υπαλλήλων κλπ.", ως ηρμηνεύθη δια του άρθρ. 4 του από 27 Απρ. 1925 Ν.Δ/τος "περί αποδοχών και συντάξεων", επεκτείνεται και επί των μισθών των υπαλλήλων της ελευθέρας ζώνης Θεσσαλονίκης, ισχύει δε αφ' ης ήρξατο υφισταμένη η υπηρεσία ελευθέρας ζώνης. Άρθρ.4.-Το παρόν Ν.Δ/μα θέλει ανακοινωθή εις την Εθνικήν Συνέλευσιν, η δε ισχύς αυτού άρχεται από της δια της Εφημερίδος της Κυβερνήσεως δημοσιεύσεώς του. 